Mehmetali Rexhepi

Mehmetali M. Rexhepi, lindi në Gjilan më 4 korrik të vitit 1951, është shkrimtar shqiptar.

Jeta
Mehmetali M. REXHEPI filloren dhe të mesmen - gjimnazin klasik i kreu në Gjilan, ndërsa studimet, Filologjinë Shqiptare, në Fakultetin Filozofik të Universitetit të Kosovës në Prishtinë. Me krijimtari letrare filloi të merrej që nga klasa e shtatë fillore, ndërsa vjershat e para i botoi në revistën “Zëri i rinisë", më 1968, duke vijuar të paraqitet herë pas here në faqet kulturore e letrare të revistave shqipe në Kosovë dhe Maqedoni. Më 1993, nxori vëllimin letrar " Agurrona", bashkë me Sh. Shkodrën. M. Rexhepi është nderuar me çmime të ndryshme letrare, si në konkursin letrar gjithëkombëtar "Flaka e Janarit", “Lulëkuqet e Prillit”, etj. “Duke përvijuar frytin e vet letrar deri më sot, kështu këto fryte të vonuara, tevona që i bien në dorë lexuesit dhe kritikës letrare, ndriçojnë qartë shtegtimet e pandërprera të autorit... Duke u përpjekur me hapa të ngadalshëm, me bedene deri te ar(t)i i pritjes…” (Sh.Shkodra). M. Rexhepi shkruan poezi, kultivon prozën bashkëkohore, shkrimet kritike, merret me studime shkencore, trajtesa eseistike dhe estetike, vështrime të ndryshme për artin letrar, qasje për dukuri kulturore, publicistike, recensione, etj. Ka redaktuar dhe recensuar vepra të ndryshme në poezi, prozë dhe kritikë letrare. Më 1997, botoi përmbledhjen e parë poetike "Frymë e fërguar mynxyrave”. Është ligjërues i Letërsisë dhe Gjuhësisë Shqipe në Gjimnazin “Zenel Hajdini” në Gjilan, aktualisht është drejtor i gjimnazit të lartshënuar. Është anëtar i Lidhjes së Shkrimtarëve të Kosovës. Ka qenë i përndjekur, i burgosur disa herë dhe i përjashtuar nga jeta publike në ish Jugosllavi që nga vitet 1975 deri më 1992.

Biografia letrare
Në vitin 2000, si bashkëautorë nxorri publikimin dokumentar “Kohëngjeshje bamirësie”. Bashkëpunon me të përkohshmet kulturore, letrare, artistike e shoqërore: “Koha ditore”, “Zëri”, “ProCult”, “Epoka e re”, “Focus”, “Iliria post”, “Shkëndija”, “Drita e jetës”, “Kalendari letrar”, revistat elektronike: “Zemrashqiptare” dhe, sidomos me revistën “Arspoetica”, etj. Disa nga prozat dhe poezitë e këtij shkrimtari janë përkthyer edhe në gjuhë të huaja. Në dorëshkrim ka tre projekte: kritikë, eseistikë, estetikë, studime letrare, prozë, poezi, shkrime dokumentare për dëshmorët e UÇK - së. Në fjalorin e Ali R. Berishës për fjalë të reja, të përbëra dhe kompozita, ky shrimtar është i pranishëm me nëntëmbëdhjetë sosh.

Veprat letrare
Botoi përmbledhjen e parë poetike: Libri dokumentar:
 * "Frymë e fërguar mmynxyrave"(poezi), Prishtinë,.
 * "Kohëngjeshje bamirësie", SHBHK "Nëna Terezë", Gjilan, 2000.
 * Vëllimin letrar (grup autorësh)"Agurrona, Gjilan,1993".